Zhodnotenie finančných, ekonomických, environmentálnych vplyvov
 a vplyvov na zamestnanosť

Návrh zákona nepredpokladá žiadny dopad na rozpočty obcí, na zamestnanosť ani nepredpokladá žiadne environmentálne dopady.

Predložený návrh zákona predpokladá na strane jednotlivých rezortov priamy zvýšený dopad na štátny rozpočet

v roku 2004 celkom								   188 445 tis. Sk 

z toho:

1.	úprava hornej hranice príplatku za riadenie vrátane povinných odvodov do poistných fondov

Národný bezpečnostný úrad 						    828 tis. Sk 
Ostatné rezorty nebudú upravovať výšku príplatkov za riadenie.

2.	zavedenie odmien za dlhodobé dosahovanie veľmi dobrých výsledkov pri výkone štátnej služby v súvislosti so životným a pracovným jubileom nepredpokladá zvýšený finančný dopad na štátny rozpočet, pretože tieto výdavky budú realizované z úspor mzdových prostriedkov vzniknutých z dôvodu dočasnej neschopnosti na výkon štátnej služby. 

3.	úprava platenia príspevku na poistenie v nezamestnanosti vzhľadom na uplatňovanú metodiku pri tvorbe rozpočtu poistných príspevkov, ktoré sa rozpočtujú na celý objem mzdových prostriedkov pre všetky kategórie zamestnancov nespôsobí zvýšený dopad na štátny rozpočet. 

4.	Ustanovenie odchýlnej dĺžky základného času služby v týždni pre nerovnomerne rozvrhnuté režimy so súčasnou nepretržitou zmennou prevádzkou v porovnaní s rovnomerne rozvrhnutým základným časom služby v týždni si vyžiada zvýšený finančný dopad na štátny rozpočet v celkovej sume 187 617,0 tis. Sk z toho:
Ministerstvo vnútra Slovenskej republiky				   142 762,9 tis. Sk
Ministerstvo spravodlivosti Slovenskej republiky (ZVJS)		     20 016,4 tis. Sk
Ministerstvo dopravy, pôšt a telekomunikácií SR (ŽP) 			     24 736,7 tis. Sk
Národný bezpečnostný úrad 	        101,0 tis. Sk

Vo finančnom dopade na štátny rozpočet nie sú zahrnuté zvýšené výdavky Slovenskej informačnej služby, ktorých údaje sú predmetom ochrany podľa zákona č. 241/2001 Z. z.              o ochrane utajovaných skutočností a o zmene a doplnení niektorých zákonov.